

REPUBLIKA HRVATSKA

VUKOVARSKO-SRIJEMSKA ŽUPANIJA

** OPĆINA TOVARNIK**

**JEDINSTVENI UPRAVNI ODJEL**

KLASA: 112-01/20-04/04

URBROJ: 2188/12-01/01-20-3

Tovarnik, 6.2.2020.

Na temelju odredbe članka 19. u vezi s odredbom članka 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/11 ), a u svezi oglasa za prijem u radni odnos na određeno vrijeme na radno mjesto viši referent-voditelj projekta **“#suDjeluj”**objavljenog na stranicama Hrvatskog zavoda za zapošljavanje, Ispostava Vukovar dana 5.2.2020. godine te na web stranici Općine Tovarnik, Jedinstveni upravni odjel objavljuje

**OPIS POSLOVA I PODATCI O PLAĆI ZA RADNO MJESTO**

**Viši referent – voditelj projekta “#suDjeluj”**

Radno mjesto **viši referent -** **voditelj projekta “#suDjeluj“** obuhvaća sljedeće poslove:

* Upravljanje i koordinacija cjelokupnog projekta sa realizacijom svih aktivnosti,
* koordinacija administracije,
* organizacija sastanaka i događanja,
* redovito projektno izvještavanje,
* koordinacija organizacije suradnje s partnerima na projektu,
* animiranje dionika na sudjelovanje u projektu,
* druge poslove prema nalogu i potrebama Poslodavca a koji su u skladu s naravi i vrstom posla za koji se zasniva radni odnos

**Podatci o plaći:**

      Plaća je utvrđena sukladno članku 8. Zakona o plaćama u lokalnoj i područnoj ( regionalnoj ) samoupravi ( NN 28/10 ) u visini umnoška **koeficijenta** složenosti poslova radnog mjesta na koje je službenik raspoređen i **osnovice** za obračun plaće **uvećanog za 0,5 % za svaku navršenu godinu radnog staža.**

**Koeficijent** složenosti poslova radnog mjesta viši referent - voditelja projekta „#suDjeluj“ utvrđen je sukladno Odluci o izmjenama i dopunama Odluke o koeficijentima za obračun plaće službenika i namještenika Jedinstvenog upravnog odjela Općine Tovarnik (Službeni vjesnik Vukovarsko srijemske županije br.4/19 ), i iznosi **5,3.**

**Osnovica za obračun plaće** utvrđena je Odlukom o osnovici za obračun plaće službenika i namještenika u Jedinstvenom upravnom odjelu Općine Tovarnik ( Službeni vjesnik Vukovarsko srijemske županije br. 01/20 ) ) i iznosi **1. 800,00 kn.**

**PROČELNICA**

Elizabeta Širić, mag.iur.